โดยส่วนตัวชอบกั้งเป็นที่สุด และก็จ้องร้านนี้มานานแล้ว คิดว่าถ้าผ่านมาแถวพัทยาเมื่อไร จะแวะมาชิมให้ได้เลย ในที่สุดก็ได้มากินจนได้ จากการเดินทางมาด้วยตัวเอง แนะนำเลยว่าใครมา ต้องขับตาม google map ได้เลย เพราะชัดเจนที่สุด แถวนั่นเดินรถได้ทางเดียวและพัทยาขึ้นชื่อเรื่องรถติดมากๆ สามารถจอดข้างทางนั่นแหละ เดินตามgoogle map เข้ามา ถ้าใครชำนาญก็นำมาจอดในศาลเจ้าโจ๋วซื่อกงได้ มีลานจอดรถแต่ค่อนข้างเต็มเร็ว 

บรรยากาศร้านเอาจริงๆ คือแบบเห็นครั้งแรกนี่ใช่ร้านข้าวตามสั่งร้านดังหรอนี่ เพราะไม่ได้สะดุดตา ลักษณะเป็นบ้านเก่าๆเล็กๆ มีเก้่าอี้นั่งไม่มากนัก นั่งในบ้านหรือนอกบ้านก็ได้ ร้านอยู่ตรงข้ามกับศาลเจ้าเลย 

เมนูแนะนำเลย มาก็ต้องสั่งสินะ เดี๋ยวหาว่ามาไม่ถึง เราสั่งไปทั้งหมด3แบบ เพราะคิดว่าหาทานยาก และถ้าเป็นอย่างอื่นกินกทม.เอาก็ได้ 

1.กั้งกระเทียมราดข้าว ไม่ได้มาเป็นเศษกั้งนะ มาเป็นตัวๆผ่าครึ่ง ทั้งหมด3ตัว รสชาติสุดติ่งกระดิ่งแมวเลย อร่อยโครต จัดจ้านด้วยพริกไทย ราดน้ำปลาพริกสูตรทางร้าน ลงตัวมาก ชอบจานนี้ที่สุด ปกติไม่ทานเผ็ด แต่ครั้งนี้ไม่ไหวจริงๆ อร่อยสุดๆ จานละ100 บาท

2.กั้งกระเพราราดข้าว จานนี้ก็ร้อนแรง ปริมาณกั้งเท่ากัน แต่ความอร่อยยังสู้กั้งกระเทียมไม่ได้ 

3.อีกสักจานละกัน ไหนๆนานๆมาทีละ กั้งผงกระหรี่ราดข้าว คืออร่อยมาก นุ่มหวานมัน ดูเหมือนไม่เข้ากัน แต่ลงตัวสุดๆ จานนี้ก็100 บาท 

โดยรวมชอบร้านนี้มาก ไม่แปลกใจใครๆก็ต้องหลงรักฝีมือป้า เพราะทั้งอร่อย เป็นกันเองกับลูกค้า และจิตใจดีมาก ป้าพูดคุยทักทายกับลูกค้าทุกคน ทำด้วยใจรัก อาหารถึงอร่อยทุกจาน และรวดเร็วอีกด้วย ที่นี่ไม่ได้มีแค่กั้งที่อร่อย ยังมีหอยเชลล์ตัวใหญ่ๆ ปลาหมึก กุ้ง สามารถสั่งเป็นกับข้าวก็มีบริการ 

แนะนำว่าให้โทรมาถามก่อนว่าร้านป้าเปิดไหม 089-247-1894 อีกอย่างคือมาก่อนเที่ยง จะดีมาก ตอนเราไป11โมงไม่ค่อยมีคน พอทานเสร็จ เกือบเที่ยงคนแห่มากันเต็ม แนะนำจะได้ไม่หงุดหงิดรอนาน ร้านเปิด 8โมงบ่าย2ก็ปิดร้านและ มีโอกาสกลับไปทานอีกแน่นอน